LAI PHUN SUAH NI / LAI PHUNPI NI - Chinland Today Media\nFebruary 17, 2009 3:22 am·2 comments\nAkhaikhawmtu : Fung Dun\nChin National Day asilo le Lai Phun Suah Ni ti ih kan hman theu mi Lai Phunpi Ni hi kum 1948 February 20 ni ihsin rak semsuak mi asi. Chin National Day (Lai Phun Suah Ni) ti ih kan hman mi tong fang hi, mi hrekkhat in a dik lo asi tiah anti. Ziangah tile Chin timi Laimi hi kum 1948 lawng ih suak kan si lo. Khua hlan kan pipu san ih sin Laimi tiah a rak um zo mi asi ih pu pa san kan siar khal le san 16 ih sin san 20 tlun tiang hman a siar ban kan um ti asi. Cun Kawl Acazoh in Chin Pyine Ni tiah a thleng tum mi khal pyine kanngah ni cu 1974 kum lawngah asi ruangah a dik cuang lo.\nAsinan himi Ni hi Laimi senpi hrangah lungawiza zet ni le a sunglawi zetmi ni asi ih a kawh dan cu va dik hrih lo hman seh la kumtin te kan sunsak zet mi le kan lom theu mi ni asi. Mi hrek khat cun Chin National Democratic Day ti can asi titu khal an um. Ziangkhal va siseh la Lai phun suah ni tiih kan kawh lo khal le Lai Phun Pi Ni kan ti ah cun a sullam cu a huap thluh tiah’ kan ruat. Lai phun pi ni hi sal uk nak donak, zalong nak, le rualrem awknak thawn thawhkeh ih a suak mi a si hrangah Rampi san nung thu ( Pyitaungsuh Tamaing Hmat Daing) pakhat khal a rak si. Himi zalong nak le ram hrin miphun pawlih rualrem awknak tarlang nak Lai Phunpi Ni a ra suah dan hi zoh hnik uhsi.Kan Kawlram pi ram-nor mirang kut tang ih a rak um lai ah kan lairam khal mirang pawlih uk sungah kan rak um ve. Cu lai ihsi thok in ram duh daw tu kan Pu/pa pawl in an ti thei tawk in an rak do ih an rak tawhlan thok zo. 1918 kum February ni 20 ni ah hin Maymyo ih English Infantry Battalion sungih laimi pawlin Chin National Education Uplift Organization tin laimi pawl fimthiam nak ding ah a hram an rak ttoh thok.\n1928 kum February ni 20 sun ah Pu Vomthu Moung ih hoha nakin Mindat peng Hlih Yung khua ah Saal uk nak ih sin luat dingin Chin National Union (Chin Amiauta Nyinguatzi, Naycheh San kyin yi) an rak phuan thok. Himi a phuaih cu1933 kum July 22 ni ih sin Laitlang Rualremnak (Chin taung Nyi nguat zi) (Chin Hills Organization for Unity) tiin Taw hlan zi hna an tuan.\n1938 February 20 khal ah Kanpetlet khua ah Doh Bama Asi Ayone thawn kom khawm aw in mirang uk nak an rak do tlang. Himi tikcu lai ah mirang kut tang um Mangki (Taing Min Gyi) a ra ih Sandah tiang an rak piah asi.1948 January 4 ni ih sin kan Kawlram pi zalawng nak a ngah tikah Lairam cu Chin Special Division tiah an ko ih lairam thuhla tawlrel tu dingah Laizung (Chin Affairs Council) tin kan rak nei ta.Sihman seh la lairam ah cun mirang uk san lai vek in mi uk pawl le khaw bawi pawl in an duh duh in an rak uk lai tho tho. Mi senpi ih lungkim le kim lo ti um lo in an mah an thu thu in an rak uk. SIAH a phun phun khon ih rak pek ring ring asi.\nCui hrangah 1948 kum ih Kawlram Cabinet ton khawm a vei 7 nak ah Lairam uk awk dan zing zoi dingin Chin Hills Inquiry Commision an tuah ih Lai Vuanzi Pu Vomthu Moung in hoha tu a tuan ih tlawng lam Vuanzi U Soe Win le Lai mangki U Thein Maung in sungtel an tuan.\nHi Chin Hills Inquiry Commission ih tumtah mi le tuan tum mi cu:Culaifang ah Lairam sungih a cangmi thu le hla pawl cu:\n(1) Mi-uk le khawbawi pawlin a hleice in aana an hmang\n(2) An uk mi nauta thanso nak ding zianghman an tuah sak lo ih hlei ah nauta lungkim in an uk lo\n(3) Minung le ram nitin te ih a thleng aw ih a thangso vek in mi uk le khawbawi pawl in uk awk nak thleng ih thangso ding an ruat ban lo\n(5) Acozah ih tumtah mi le duhdan pawl khal an thei thiam lo ih an mah duhtawk in an rak uk.\nHi tivek ih Lairam a rak um rero lai ah hin, Lai Santhuanthu ih a um dah lo mi le Laimi hrang ih a hmaisa bik dinhmun thar suah tu Lairam kulhpi pumkhawm nak le thurel nak pi cu 1948 kum February ni (19) ih sin (22) tiang Falam khua pi tui kan bualrawn pi ah nasa zet in an rak tuah. Cuih khawmpi ah lairam hmunkip ih sin senpi ai awh tu mipi an ra suak.\nPumkhawm a ni 2 nak February 20 sunah meeting a ra kai tu sungih sin Tiddim peng ih Pu Thawng Za Khai in “Laitlang mi-uk pawl ih mi uk dan cu ramnor duhham (Ne cheh a zin shin) pawl vekin mi farah mi zonzai pawl hnen ih sin siah tampi an lak. Kuli hnatuan tu pawl tha man pe lo in an fialih mi farah zonzai pawl tha zang ei theh ih uk awk nak dan asi hrang ah, himi uk awk nak hi a hram ih sin letkhup (taw hlan) ih siat bal ding le Democracy zet ih uk awk ding ti-in thu a bur.”\nCuih thubur mi cu Falam pengih sin Pu Con Mang le Kanpetlet ih sin U Htang Moung in an thohkhan ih himi thubur mi parah mi senpi lungkim le kim lo me thlak nak an nei tik ah misenpi’n an lungkim ih a lungkim lo tu cu minung (17) lawng an si. Cuih si thok in, “Lairam tlangkulh sungah mi uk khaw bawi pawl ih uk nak dan cu fimthiam nak ih uk awk silo in Pupa ro co vekin tesin fa tiang pek vivo thei uk awk nak asi ih a hman hrim hrim lo mi uk awk nak asi. Cun Vainim siah tin kumkhat ah rel (pung) khat ih sin rel hnih thum tiang pek asi. Cu vek tho tho in mipum siah ti khal aum ih kumkhat ah hlawh khat ih sin hlawh thum tiang pek asi.Sa siah ti khal aum ih sakawng asilo le sa phei cu an ngah ih tinte pek asi theu. Hiti vek ih uk awk nak dan cu Daan hram dan tha lo asi tiin mi senpi in fiang keu keu ih hmuh asi hrangah hlon ding rori asi ti’n mi zapi hmuh nak asi ih a tawi nak in Mi uk le Khawbawi uk nak hlon in, mi senpi hril mi council uk nak tuah ding ti asi.”\nCui relcat mi vekin rosar uk awk nak um nawn lo in, senpi van tlang lungkim ih hril mi senpi palai pawl ih hruai kaih nak thawn ramnawr (Ne cheh Uk chuk zi) ro sia cu hlon ta hrat in mah le van, mah le duh nak tuah thei nak cu tuisun ni tiang kan neih nak asi.\nCun hi February 20 hi Chin National Day (Lai Phun Suah Ni), Lai Phunpi Ni, Laimi pawl ih suah ni ti ih hmang ding in 1950 kum October ni (9) sun ih tuahmi Chin Affairs Council(Chin Ziza Council) ah an rak nemh hnget ih cu si thok in hngetzet le fek zet in a ding suak ta mi asi ih February 20 tin te Laimi pawl ih kan sunsak ih kan upat mi ni asiih tuih sun ni tiang hmun tin ih kan lomh tlang mi ni hi asi.\nLai Phun Pi Ni sunlawih nak ah hlan deuhah cun hiti hin senpi tlangau nak (Kyui Kyaw Tan) (Slogan) an rak hmang theu:\nLaiphun suah ni ……………….Phun that ni….Phun that ni\nPhunpi suah ni..Atikcu… …Kan laitlang ah tlir dundo seh.\nKan lairam ah tlir dundo seh.\nKa Ram Hniangte\nZilthli hrang phen hrang phen\non February 18, 2009 at 3:21 am\nLungawi a um tuk aw hi vek kan Laimi ih theih tul tuk mi thu in run ngan sak ruangah. Kan ni mino hrekkhat tla cu kum tin ten Lai Phun Suah Ni tiah kan lawm rero men theu nan ziang si a ti duh san taktak le kan pu kan pa pawl ih lungrualzet ih sal si nak ih sin le mi kut hnuai ih sin luat thei ding ih an rak tan nak ti thei cuca lo ih a ni lawng lawm tu kan tam. Tu hi mi ca a siar tu mino (Chin National Day) thu a fiang hrih lo tu pawl khal an fiang kan fiang vuarvi ding. Ka lungawi…\non February 19, 2009 at 1:39 am\nKalawng ih miphun le ram duhdawt ,,maw?\nNa tuah,nattuan nak a um lo ah cun tel vevevv, duh


Myanmar News - The Chin Times\nMi Thuphan Puh in Party Leemsawm Ding A Si Lo\nThe Chin Times > Blog > Thuthang > Myanmar News\nWave Money ihsin Paisa Ting 20 Kuat Dingih Mi Bumtu Hremnak Pek\nPhyu peng (ဖြူးမြို့နယ်) ah Wave Money ihsin paisa a kuat ter ih paisa pe si loin a bum ih ting 20 rori a suah ruangah thubuai tuahsak in tufang ah Police pawlin an zingzawi rero lai thu theih a si. September 19 ni ah Paku ramṭhen Phyu peng, dawr pakhat ih um kum 40 ih upa U Ye Aung cu\t...\nArakan National Party (ANP) cun Rakhine miphun sinak a derthawm hlan lo hrilawknak ah nehnak co ding an ruahsan ih NLD cu a hleice ih an zuam ding thu ANP thusimtu in simnak a nei. “2020 hrilawknak tuah a si ahcun Rakhine miphun pawl ih miphun thinlung a hloh lo sung cu Rakhine ramkulh sungah Rakhine party in nehnak co\t...\nPosted by The Chin Times July 4, 2020\n2008 daanhrampi remnak ah atui ralkap lu bik Senior General Min Aung Hlaing ih a kaihruai ahcun a ralai dingmi rampi hrilawknak ah President sinak a naih phah ding tiah NLD hruaitu pakhat U Win Htein ih simmi cu NLD ih theihpimi a silo thu July 3 ih tuahmi NLD central meeting theh hnuah NLD Vice Chairman Dr. Zaw Myint\t...\nPosted by The Chin Times July 3, 2020\nAA Thuhla Ruangah Thuthanglatu Mi 4 Cu Council Zung Ah An Zuar\nAcozah in tapung tiih a tlangthanmi Arakan Army (AA) thuhla nganmi hrekkhat thawn pehpar aw-in Media daan an pahbal tiah thuthanglatu minung 4 cu Myanmar Press Council (MPC) ah palik pawlin an zuar thu theih a si. MPC ih zuar tongmi thuthanglatu minung 4 cu Mandalay hrambun Voice of Myanmar ih Chief Editor Ko Nay Myo Lyn, Yangon hrambun Khit\t...\nPosted by The Chin Times June 21, 2020\nTulai fang Myanmar ram pumhuap deuh thaw ih a buaipi zetmi, rampum huap hlasak thiam Myo Gyi ih Coronavirus thuhla cu a tawp ahcun thudik a rung suak taktak thlang. Tuihlan ah thu diklo le zumhmang tarlang celcel a si ih, tu ah cun ramsung thuthang langsar 7Day TV, The Voice le Website dang pawl khalin official in an tarlang\t...\nPosted by The Chin Times April 14, 2020\nChin NewsMyanmar NewsThuthar\nLal Tan Pui that tu kaih ngah a si zo\nLairawn Myangsone ihsin peng 3 hrawng ih hla Lo thlam ih riak Salai Lal Tan Pui, kum 23, nam thawn sat thattu cu February 2 sun ah Kalaymyo Palik pawlin an kaih ngah zo thu theih a si. Salai Lal Tan Pui nam thawn sat thattu, tualthattu hi Kalaymyo pengih Ṭhuma khawmi U Phoe Tan (ဦးဖိုးသန်း) a si ih, San\t...\nPosted by The Chin Times February 5, 2020\nHarhdamnakLawrkhawmMyanmar NewsThutharWorld News\nSINGAPORE (The Straits Times): Kawlram mi Singapore ih hnen-um hnaṭuantu kum 30 mi, nunau cu a naute um lai mi, thla 16 mi, cu rawl suannak beel sa sungih a kut a hnim-kang ter ruangah ṭuanvo neitu palik pawl cun an kai tiah theih a si. Kawlram mi hnen-um nu hi January 15 sun ah khan amai’ umnak, Block 992B\t...\nPosted by The Chin Times January 22, 2020\nTufang cu putar, pitar, nauhak upa tiloin Myanmar Idol ih buai a si cio. Tuihlan ah Myanmar Idol hin kan Chin mipi in rak tham banlo nan, tuiṭum cu kan Chin mipi lawng siloin Myanmar rampumhuap a hngawr rori cu si ko. Online vun bih veten Esther le Benjamin Sum ih thuhla in hmun a luah khat thluh zo. Tuiṭum\t...\nPosted by The Chin Times November 15, 2019\nBurma Campaign ah UK cun Ralkap pawl Facebook Page Phitsak Dingin a Dil\nMyanmar Tatmadaw / Ralkap pawl neihmi simaw, an uk mi simaw hmangih Facebook parih ca nganmi 25 leng lo cu hlonhlohsak thluh dingin Burma Campaign UK (Kawlram hrangih nasa zetih cangvaitu) pawlin Facebook company hnenah June 5 khan an dil. Hlon dingih an duhmi page pawl lakah hin Ralkap (lei ralkap, ti le tlun lam ralkap hmuah hmuah) pawl tuahmi\t...\nPosted by The Chin Times June 6, 2019\nKawl Kumthar Nikhatnak Ah Mi 3 An Thi, Mi 210 Hrawng Siizung An Thleng\nKawl kumthar titoih puai (water festival) nikhatnak April 13 ah Mandalay khawpi ahcun motor accident in mi 3 an thi ih mi 19 in hriamhma an ngah, sual-awknak ruangah mi 15 in hriamhma an ngah thu palik lam in tlangthannak an nei. Mandalay khawpi ahcun titoih puai kilkhawi in palik pawl cu hmun 20 ah motor thawn an ding ih\t...\nPosted by The Chin Times April 14, 2019


Zumnak ih Hrampi - Chinland Today Media\nJanuary 15, 2012 12:47 am·0 comments\nA hramthok ah Thu a rak um. Cuih Thu cu Pathian thawn a um ih Pathian a si. A hramthok ihsin cuih Thu cu Pathian thawn a um zo. Amah sung ihsin Pathian in ziang hmuahhmuah a seemsuah; seemsuahmi thil hmuahhmuah sung ahhin Amah tel lo ih tuahmi pakhat te hman a um lo.\n–\tJohn 1:1-3\nBible Siar Ding: Luke 6:27-49\nVanlam nunnak sungih a tthangso ringringmi si kan duh asile hrihram taktak kan neih a ttul ding. Kan hrangah ‘Zumnak ih Hram’ siar lo hram dang zianghman a um lo. Kan hnattuan cangvaihnak zate le kan hnenih thil thleng ding zate cu an thupi thluh, ziangahtile kan hrambunnak Jesuh Lungpi kan neih ruangah a si. Lungpi (Rock) parah na ding asile ziangvek huham hman in a lo tthawn thei lo ding. Pathian ih Ttongkam siar lo ziangdang thil parah saktuah theinak ding a um lo. Ziangtinkim cu vutnel an si. Ziangtinkim cu an kekkuai thluh ding. Ziangdang thil pakhatkhat parah si loin Pathian Ttongkam parih na sak a si ahcun – na thinlung ih na ruahmi, na thutheih theinak le na phuurnak pawl – cu hrambunnak ah rinsan tlak zianghman an um lo, hrambunnak hmun kan neihsun cu Pathian Ttongkam lawng a si.\nKan hrambunnak ding cu vutnel hnakin a tthat deuh a ttul, ih Pathian Thu a tel lo ahcun vutnel vek men an si. Thil ziangvek khal kumkhua a hmun ringring dingmi zianghman an um lo. “Bawipa ih Ni cu rin lopi ah fifir bangin a ra ding. Cuih ni ah van pawl cu huuk celcel in an hloral dingih van ih a ummi hmuahhmuah tla an kaang dingih an siatral ttheh ding. Cule leilung cu a parih a ummi thil hmuahhmuah thawn a hloral ding a si,” ti’n in sim (2 Peter 3:10). Sikhalsehla Pathian Ttongkam fang khat te hman a siatral lo ding ti’n in sim (Matt. 5:18). Ka nun diriamtertu pakhat cu, “Maw Bawipa, Na Thu cu kumkhua in a hmun ding; vancung ih a hnget zomi thu a si” (Saam 119:98) timi hi a si. Saam hlangantu in, “Na hmin le na thupekmi pawl cu a saangbik ih na langter ruangah” a ti (Saam 138:2). Ka nun saktuahtubik cu Pathian Ttongkam a si.\nPathian in leilung seemsuahnak dingah A Ttongkam a hmang. Kannih cu Pathian Thu ih sersiammi leilung parah kan um ih minung million tampi khua kan sa. Jesuh, Pathian Ttongkam in a langlomi thil pawl hmangin hna a ttuan. A seemsuahmi thil zate sung ahhin Amah tel loih tuahmi pakhat hman a um lo (John 1:3). Bible ih a simmi sungah nung aw, Cungnungbik Bawipa theihnak sungah hngatsan aw.\n“Milai nunnak cu rawl lawngin a si lo. Pathian hmurkaa ihsin a suakmi Ttongkam ihsin a si sawn” (Matt. 4:4). Pathian Thu parah nung awla a lennak hmusuak in ceen aw.


Cuti'n Tong Hlah - Chinland Today Media\nMarch 9, 2009 7:52 am·0 comments\nSiar: Seemtirnak 3:9-19\n“Bawipa, ziang tuahter so in duh? Tho awla khuapi sungah va feh awla na tuah ttulmi kha an lo sim ding” tiah a ti. – Tirhthlah 9:6\nKumkhat Sung Baibal:– Daanpeksalnak 8-10 – Marka 11:19-33\nHnattuan daan ruahnak petu website in hrial dingmi ttongfang pawl a sim. Tthimnak ah: Thuneitu in hnattuan a lo fial tikah, “A si, harnak a um lo,” tivekin na ttuan lo dingmi le na thlun lo dingmi thu sim hlah. “Ttong vekih ttuan lo pa” an lo ti ding. “Cumi cu kei thawn a seng lo” tivek khal ttong pang hlah. Cupa ih bomnak na ttul leh thei men.\nWebsite in ruahnak a pek betmi cu: Thubuai pakhatkhat a um pang asile na boss hnenah “Keimai’ sual a si lo” tiah midang na mawhthluk lo le a tthabik.\nMidang mawhthluk cu Adam le Eve in Pathian hnenih an simmi a si. Anmah cu sia le ttha thleidan thiamnak thingrah ei lo dingih simmi an si (Seem. 2:16-17). Asinan A thu an ngai lo ih Pathian in a ton hngai tikah Adam in Pathian le Eve a mawhthluk hngai ih Eve in rul a mawhthluk (Seem. 2:9-19). “Keimai’ mawh a si lo,” an ti.\nPathian in, “tuah aw” “tuah hlah aw” in timi thu ah zianghman ttong ding kan si lo. Tthimnak ah 1Kor. 13 sungah Khrih vek nunzia nei ding fiangte’n in sim nain, “Cumi cu tuah duhnak ka nei lo,” “Ka ti thei zawng a si lo,” tivek ttong dingin tukforh kan tuar ttheu.\nPathian in ziang tuah dingah a lo duh? Ziangti’n na sawn pei? “Ka ttuan ding, Bawipa,” na ti pei maw?\nPathian in famkim thuthlunnak a duh,\nPhuahlam tuah a ngah lo;\nA Thu le Thlarau in A duhnak an langter,\nA zate in kan thlun ding.\nPathian thu ngai dingin a saangbikmi thapetu cu\nA lungawiter duhnak a si.\nNa Duhmi Thil Ralring Aw


Ralkap In Covid-19 Damlo 4 An Kai, Pakhat Cu CDM Tuah Ralkap A Si – Meifar\nRalkap In Covid-19 Damlo 4 An Kai, Pakhat Cu CDM Tuah Ralkap A Si\nRalkap pawlin Mandalay, Kanaung Institute hmun ih um Covid-19 damlo 4 an kai thu theih a si. An kaihmi 4 pawl cu Covid-19 positive an si ih siizung an feh thei lo ruangah Kanaung Institute hmun ah an tuamhlawm.\nZan nazi 11:00 hrawngah an kai. Kanaung Institute ṭuanvo neitu in “Siizung an feh thei lo ruangah kan hnenah an um, an kaihmi pawl cu NLD sungṭuan an si.\nPakhat cu ralkap cozah duh lo ih CDM tuah ralkap officer Maj Soe Wai Hlaing a si. Maj Soe Wai Hlaing in Mandalay PDF pawl training a pe an ti. PDF pawl thawn pehtlaih awknak an nei lo, training khal an pe dah lo. Covid-19 in an damlo ruangah kan hnenah an um” a ti.\nRalkap in an kaihmi damlo, hliamtuar pawl cu an tuamhlawm dah lo ruangah seherh an um zet. March 2020 ihsin Myanmar ramsung ah Covid-19 damlo 150,000 zat an ngankhum zo ih mithi 3,269 zat an um tin ralkap ih control mi harhdamnak zung in a phuang.\nCovid-19 Damlo A Kilkhawi Ih “Kilkhawitu Neilo Ka Tuamhlawm Ruangah Nathrik Ka Kai Ve Ih Ka Thi Ve Asikhallen Ka Rawngbawl Ve Theinak Tin Lungawi Zetin Ka Um Ding” A Ti


Church politics - Hre Mang\nMay 15, 2007 (zohsal, April 2012)\nChurch Politics, “Church”le “politics”tongfang retkhawm mi hin tulai kawhhran tampi buainak a lailang zet. Hmun le can tampi ahcun satan hmanrua thazet asi dingih hmun le can dang hrekkhat ahcun Pathian hmanrua tla asi thei. Laimi pawl mibur mizia (group behavior) le mimal mizia thawn khaikhin in Bibile in a simi kawhhran kaihHruai awk dan thawn ziangtiang a kaih aw aw ih ziangvek tiang satan hmanrua ah cangin zumtu pawl a siatsuah timi tawiten zoh hnik uhsi. Politics timi tongfangin hitawkah san a neih mi cu cozah lam kaihhruai awknak si loin kawhhran pawlkom sung thuthluknak, tuanvo nei tu le kaihruai awk dan pawl a kawk sawn. Kawhhran pawlkom sungah ziangtin zo in ziangtik ah ziangvek thu pawl thuthluknak a tuah, timi thu asi. Church politics hin kawhhran tampi a siatsuah ih Pathian thlarau lamzin a dal theu ruangah kawhhran ngainatu le zumtu pawlin titakzetin an ruat cio mi asi ding ti ruahnak thawn thutawi tarlang duhmi asi.\nIsrael pawl cun Jerusalem ah biak inn tumpi nei in Sabbath tinte Messiah hngak in thla anrak cam ringring, thawi awknak an rak pe ringring, Bible an rak siar ringring ih an biaknak in a phutmi hmuahhmuah rinum zetin an rak tuah theu. Asinan Zesu a rat taktak tikah an rak thei nawn lo. An thinlung mit cu sakhua biaknak rikham in a cawtter ih an ruahnak cu sakhuami sinak lawngin khua a luah theh. Biak inn sungah upa sinak, pawlkom luban sinak, upat awknak, Bible siarnak, peknak, thawinak, Sabbath ulhnak, tvp pawl thu in an thinlung cu a luahkhat theh. Bible cu zohlo in an siar, Pathian thu an sim, Messiah thu an sim, an thei zet nan Pathian Thlarau an sungah a um lo. Cutikah Mesiah a rat tikah an thei nawn lo. Zesu a rat sal tikah cuvekin kawhhran, hruaitu, pastors, kawhhran upa, zumtu a um tla kan um pang pei maw?\nKan san thuanthunung kan zoh asile, kan pupa cazir lo, ririai bia pawl hman kan tluk lonak tampi a um zo. Kan pupa pawl cun Pathian nung an rak thei lo nan khawtin ah lungrualten, raan an do tlang, senpi vangtlang thatnak an kilhim, mi harsa farah zawnzai an rak sawmdawl, an bawmbawi. Duhdawtnak in senpi vangtlang an rak kilhim. Tuisan minung pawl lakah duhdawtnak, pumkhat sinak, lungrualnak, dingfelnak, Chinmi khrihfa ti aw pawl lakah a tla niam sinsin. Thenthek awknak, sinak cuh awknak, lal duhnak, thuneih duhnak, lamtang tuahnak, huatnak le thangsiat relsiat awknak, mah hankih upa upat hna thiam lo, dodal awknak, tvp, society eisiattu hrik (social evils) pawlin kan san Chin mi thuanthu, Khrihfa thuanthu a tuahsiatmi cu pheh theih rual asi nawn lo. Kan society zoh tikah Zesu Khrih hmuihmel lang nawn loin Khrih ih raalpa ih hmuihmel a cuang sawn pang maw?\nThuthlunghlun, Israel pawl Canan ram an lut pek te ahcun Theocracy, Biaknak in ziangkim cozah lam kaihruai awknak khal a rak kai theh. Israel pawlin siangpahrang an neih hnu khalah Biaknak lam upa hruaitu pawl cu khawsung (society) le cozah lam khalah thu tampi an rak nei ban. Thurawn petu an rak si. Cutin siangpahrang an nei ih rampi uk awknak cozah lam cu biaknak lam in kai nawn loin a hranten a um hnu khalah biaknak lam hruaitu pawl hi upat zetmi le thurawn mi an rak si ringring. Abik takin milai nuntu lungput mizia (moral issues) thawn pehpar in biaknak thurin, Bible cu society le cozah khalin nunthuken thuhrampi a rak si ringring. Himi cahram sungah sim duhmi cu biaknak le cozah pehtlaih awknak si loin society hrampi asimi, society eisiat theitu le tuahthatu, biaknak sungah thuthluknak tuahdan thu sawn asi. Zesu’I dungthluntu hleihnih pawl khalin an rak buaipi zetmi pakhat cu “Bawipa, na keh le forhlam kapah zosi to ding” “kan lakah zosi a tumbik” timi a rak si. Sim duhmi cu Biaknak thuanthu kan zohsal thei cinah “Zoin ziangtin biaknak thawn a pehpar mi thuthluknak a tuahding ih ziangtin ziangvek thuneihnak a nei ding, zo in ziangvek upatnak hmin a ngah ding, zo duhnak in ziangthu pawl kha thutluknak tuah asi ding” timi thu pawl hi an rak buaipi ringring mi asi.\nTuisan milai zumtu pawlin an buaipi rero khal hi an sual hleice ruangah asilem lo. Abiktakin rampi uknak a zalen lonak ramah Church politics a luar duh sinsin. Ziangah tile khawsung upa le mifim pawlin rampi ukawknak thu rorelnakah zalen zetin an tel, cangvai thei lo tikah mi tampi thuneihnak, upatnak duh ruangah, hminlang duhnak, le midang parah hotu tuan duhnak ruangah biaknak sungah phurzetin an cangvai theu. Bawi Zesu leitlun ah taksa in a um laifangah Israel pawl kha Rome cozah kuthnuai ah an um. Jewish society cu biaknak lam hruaitu pawl kutsungah a um ti theih asi. Cutin Biaknak lamah an telmi cu a tha ko, Pathian in a hmang thei thotho. Asinan fimkhur tulmi pawl, Thlarau Thianghlim uk lomi, milai tisa khawruahnak in a khatmi, sinak le lalnak, thuneihnak duh ruangah kawhhran lairelnak sungah a teltu hruaitu pawlin kawhhran thu, biaknak thu an rel tikah satan hmanrua Thlarau Thianghlim hnattuan daltu ah an cang ringring. Cun khatlamah, pastor le evangelist, hmin nei rawngbawltu lawngin biaknak lam ah hnatuan nei vekin ruahmi khal a dik lo pumhlum, Bible in a zirhmi vek asilo. Bible in a zirhmi cu mi zokhal thlarau laksawng pek an si vekin Pathian hmin sunlawinak, Pathian lalram karhzaiternak, zumtu pawl thlarau lam thansohnak le thuthangtha phuansuahnak hrangah hmang ding an si sawn. Insang ah pa cu upatnak pekmi asi ih nupi le fate pawlin a thu ngai ding asi vekin cozah kumpi le vengsung khalah upa tlangsuak le khawbawi hruaitu thu ngai dingmi an um. Cuvekin kawhhran pawlkom sungah kawhhran hruaitu, upa, Thlarau Thianghlim luahkhat in thlarau rawl cawmtu Pathian hriakthih pawl thu ngai in Pathian in senpi vangtlang hrangah ziangvek thutha theihter duhmi a nei ti tangdornak le upatnak thawn thu cohlang ringring ding kan si.\nVawi tampi cu Pathian in a hman mi milai pawl hi anmai duhruangah, lole, eltheihlo dinhmun an thlen ruangah, lole, Pathian hmin sunlawinak si loin thildang duhmi, thimnakah thuneihnak le tisa hlawknak, an duh ruangah rawngbawlnak sungah a lutmi tla an um thei ti cu thuanthu sungah hmuh ding a um asi. An zaten Pathian in a hmang thotho. Pathian ih milai a hmandan cihnih a um! Pakhatnak cu thutak phursuaktu, Thlarau Thianghlim luahkhat mi, Khrih hmuihmel keng, Pathian phuansuak awknak, Khrih palai, thutak phuangsuaktu, duhdawtnak le thatnak tipungtu, siahhlawh tha pawl an si. A pahnihnak cu Pathian fate zumtu pawl ralrin peknak hrangah hman mi an um: cu pawl lakah, Pathian thu lunglo pawl ralrin peknak hrangah hmanmi Lot nupi, Pathian thulunglo ih lungruh pawl ralrin peknak le unau zuar thlaitu Jacob insang pawl hremtu ah a hman mi Egypt siangpahrang Faro, thuphen per in ngah mi in siatnak a thlenpi zia ralrin peknak Gehezi le Ananias te nupa, Pathian thu ngai lo in thawinak pek ih umzia a neih lo zia le Pathian in a tenzia langternak hrangah Saul siangpahrang, sumpai mitmei in Zesu dung a rak thlun ringringtu Judas, biaknak lam lalnak le sinak thawi awknak in an thinlung mit a cawtter mi Farasi le biakbak lam hruaitu pawl, tvp, pawl tla hi Bible in a simlar zetmi pawl tla an si.\nZianglam khal asile zovek milai khal Pathian in a hman tikah kawhhran pawlkom a bur thuthluknak ah politics a lut tikah rahtha lo a rah theu mi pawl hi fimkhur tul zet an si.\nChurch politics in kawhhran a siahsuat mi pawl:\n1. Kawhhran cu Pathian hmin sunlawihnak si loin milai pawlkom pakhat vekin a fehpi; Kawhhran timi cu Khrih ih Ruangpi (the body of Christ) asi. Asinan kawhhran pawl pakhatkhat cu Church politics in a cimneh tikah Khrih ih ruangpi alang nawn lo ih milai pawlkom awknak men vekin a feh. Khrih hmin in milai pawlkom pakhat dinmi vekah a cang. Khrih ih Thlarau a lal nawn loih milai a lal sawn theu. Kawhhran hruaitu le pastor pawl khalin anmai lamtang lo ah an ruah mi le anmai pawlkom lenglam misa pohpoh cu Khrih ah unau vekin an hmu thei nawn lo. An duhdawt thei nawn lo. Bible cu an hmang ko, Khrih hmin cu an sal ringring nan an nun cipciar zoh tikah Gal 5: 22 ah a simmi thlarau rah pawl hmuh ding a um nawn lo. Khristian sakhua nak cu leitlun sakhua dang pawl vek fangin biaknak lam milai pawlkom pakhat vekah a cang. Asinan cuvek kawhhran sung khalah zumtu diktak an um lo tiah sim theinak zohman in kan nei lo, thuthlangpi thu sawn simmi asi. Cutin kawhhran in a fehpi mi rorelnak le thuthluknak tuah tikah Pathian Thlarau a lal nawn loih kawhhran sungah politics, lamtang tuah awknak in lai a rel theh. Cutin thu a um tikah, mi pakhatkhat cawimawi asi dingih pakhatkhat namthlak asi ringring ding.\nUmzia cu thlacamnak thawn Pathian tongkam hngak sawn loin tisa takin kaihruai awknak in kawhhran thuthluknak pawl cu a khuh theh theu. Thuthluknak tuah tikah midang ruahnak le duhnak sawn kha ngaipawimawh sawn loin lamtang cakcak thu in a feh theu. Cutikah kawhhran zumtu pawl lakah pawl an sawm aw ciamco ih anmai lamtang lo pohpoh cu satan lamtang vekah an ruat. Eltai awknak a suak. Kawhhran thansohnak hrangah Pathian Thlarau laksawng phunphun mi pakhat cio hnenah pek mi pawl hmang suak thei dingin sangka on asi nawn loih kawhhran pawlkom sung canpual tha pawl cu lamtang tuah awknak hmanrua ah hman theh asi sawn. Cutikah kawhhran cu a naa, a hngawr zumtu member tampi cu an thlarau a cawr. Rem awk lonak a suak. Mipi cu biaknak lamah an phur zet hmanah an nitin nunah Pathian Thlarau pawlkomnak, thlarau rah rah suak in Pa Pathian hmin sunlawinak a lang nawn lo, thuthangthat karhzainak le Pathian lalram dinsuah dingin ke an kar nawn loih thupibikah an ruahmi cu leitlun mithmuh milai pawlkom, khat le khat cawimawi awknak, thiltha tuahnak, pehtlaih awknak, tvp, ah a hngat aw riangri.\nCuvek kawhhran cu himi casiar tu lakah nan rak tong dah asile mangbang ding a um lo. Hivek kawhhran pawl hi biaknak lam thurin thu ah dikbik in thei aw tu (extreme) bik pawl tla an si thei, pomkau (liberal) tla an si thei. Anmai kawhhran “pawl” lo pohpoh cu hellram ah tla theh dingah a ruat tu tla an si thei. Vaikai zumtu pawl tla an si thei. Leitlun biaknak lamah fehsual pawl in anmai fehdan (doctrine) pompi lotu pohpoh fehsual ah an hmu theh ih hellram tla dingah an ruat theu. Cutin an pawlkom sungtel pawl ttih an tarh ih rikham an tuahsak theh, ti cin ringring a tha.\nKawhhran thurin (Church Doctrine) hi, Bible in a sim vekin, thlarau mi diktak sinak cuaithlainak ah hman theih asi lo. Khrih Thlarau a lalnak hmunah “zo kan diksawn” ti zuam awknak a um lo.\nKawhhran dangdangah zumtu, pastor le rawngbawl tu pawl hi Khrih ih ralbawi, hmundangdang ihsin satan ral do tu tangtlang ding an sisawn nan Church politics ruangah satan in a bum hai ih kawhhran pawl rikham in a kham hai tikah anmahle anmah ral vekin tla an hmu aw in an do aw rero theu asi. A pawi zet. Cutikah kawhhran sung lawng siloin society (vengsung) tiagnah huat awknak, rem awk lonak, relsiat awknak, thangsiat awknak, le hnatuan tlang thei lonak a suak theu. Cutin kan zuam mi, kawhhran dang, kan neh, kanmah kan caksawn, kan pawlkom a diksawn in thiltha tampi kan tuah asi ti ah an porh awk rero laiah nehnak co tu cu satan a rak si ziar tihi mi tampi in an hmu ban lo.\nZumtu pakhat le pakhat, kawhhran pakhat le pakhat an do awk tikah siseh, pastor le evangelist siseh rawngbawltu pakhat le pakhat dunglam in an keu aw rero, an thangsiat awk rero tikah siseh keimah ka diksawn ka tha sawn, ka thiam sawn, kan kawhhran a dik sawn tiah lamtang le kawhhran member pawlsawm in zumtu dang an thangsiat rero tikah Thlarau Thianghlim ti riahsia in satan lungawinak kan tuah rero asi ti hi zumtu ti aw pawl mi tampi in an hmu ban lo. A poi zet. Thlarau lam hruaitu pitling pakhat cu zumtu hrekkhatin tisa takin an dodal ih lamtang tuah aw tahratin mualpho ko an tuah tikah anmah hrang ahcun kan neh tiah an ruat rero lai ah nehnak cotu cu satan a rak si ziar tihi zumtu ti aw pawl mi tampi in an thei lo theu. A poi zet.\n2. Pathian thlarau hnatuan a dal\nCutin kawhhran cun Pathian Thlarau rawngbawlnak hnakin milai canpual, thuneihnak, thinlung diriamnak, sakhua mi sinak le tuahnak sawn cu thupi sawnah ret asi tikah Pathian Thlarau hnatuannak a dal. Biaknak thuthlung, pawl thleidan awknak, lamtang duhsak awknak, mai lamtang lo ih ruahmi pawl huatnak le eltainak, mithmaitha lo ko dungtun awknak pawl a suak tikah Pathian thlarau in kawhhran sungah hna a tuan dingmi adal. Cuvek in lamtang an tuah awk tikah an lamtang misa an duhsak tuk nakah Pathian thu in ziang a sim, Thlarau in ziang a sim duh timi hngak in an ngai thei nawn lo ih milai tisa duhnak cun an thlarau mit a cawter theu. “Mi zokhal amai tisa tuhnak tanta in I tlunlo tu cu ka dungthluntu tlak an si lo” ti ah ngan asi. Pathian duhnak hnakin milai duhnak a lal sawn, thupi sawn ah ret asi. Zumtu lamtang nei pawl cun anmai lamtangtu thu lo pohpoh cu dodal dingah an ruat, satan in an thlarau mit a cawtter, an lamtang pai thu pohpoh cu dinpi ding thutakah an ruat. Cuticun thiltha kan tuah sihmang an ti lai ah mahlemah bum awknak satan thang sungah an tla lut theu. Cuticun an lamtang pai sual cu an thuhsak ih an lamtang lo mi ah an ruah mi cu satan dungthlun vekah an ruat theu. Cutikah Paul in Philippine pawl hnenah zumtu unau dang duhnak kha ngaipawimawh sawn ding thu asimmi cu umzia nei lo ah a cang. Mai hmakhua sial in ningzah khal an nei nawn lo. Cuticun Pathian Thlarau cu tiriahsiat asi theu. Zumtu pawl an naa, an cawr ih kawhhran cu a ngawr.Zumtu pawl lungawinak sangbik, duhbik, thupibik ah ret ding mi cu Khrih ah Pathian thawn pehzawm awknak, Pathian Thlarau pawlkomnak, lamhruainak le umpinak asi. Thildang, kawhhran thurin (doctrine), hlasakdan, laireldan, khuang tum le tum lo, tihnim maw, theh, rundamnak a hlo thei maw, hlo thei lo, tvp, pawl cu Pathian Thlarau pawlkom nak nun zumtu pawlin kan neih theinak ding hrangah hmanrua men an si. Kan duhbik amah Pa Pathian, Fapa Zesu Khrih, Thlarau Thianghlim pawlkomnak daltu pohpoh zianghman kaihhnget tlak, dinpi tlak a um lo. Bum in um hlah uhsi.\n3. Thudik, thutak, dingnak le diknak palzuut in sualpawl thuhruk asi theu.\nCutin kawhhran sungah lamtang, duhsakbik, huatbik, thleidan awknak a suak ih kawhhran thuneihnak, kawhhran sungah dinhmun umsun pawl cu mai kutsungah, mai lamtang in kaihtheh tum asi tikah mimal ruahnak khalin thudik, dingnak, le thutak ziang asi ti a thei thei nawn lo. Cianghnia rilrawng cun a thihnak ding hman sisehla milai vulh mi cawpi cu a deh rumro theu vek hi tisa thinlung duhnak in a ukmi pawl cangvaihdan asi theu. Siangpahrang Ahab san laiah Pathian kamsang diktak mi tampi thah an rak si vekin tisa duhnak a lal tikah Pathian Thlarau lamzin dalin mi hrekkhat cu cawimawi in midang namtlaknak tuahsiatnak thangsiat relsiatnak a suak theu. Duhnak, phurnak, huatnak, caaknak pawl hin milai mit a cawt ter tikah dingnak, diknak le thutak khal milai thinlung in a theithei nawn lo ih midang hmaiah ningzah khal a thei nawn lo, mit in hmuh thei lomi Pathian tihzahnak cu sim tul nawn loin. Kaa in an simmi cu thutak , Bible thianghlim asi nan an nun cu thutak ralkhat ah, thutak dodaltu an rak si riangri. Milai in amai hmakhua a sial tikah, a mitih a hmuh thei mi milai hmai hman zahnak a thiam nawn lo tikah amit in a hmuh thei lomi Pathian zah ding cu ruat hman a ruat tel nawn lo theu asi. Cuticun Bible in a simmi, “Dingnak tel loin nan sakhua raithawinak pawl cu ka fih/ten tuk“ a ti vek khi kawhhran tampi dinhmun asi theu.\nThlarau mit meng tapoh cu ka simmi hi an thei thiam ding. Cutivek hi mi tampi in nan tong theu ding ruangah cuvek lak ihsin mai thlarau nun cau phah lo dingah siseh mah lala khal cuvek church politics, thuneihnak le dinhmun, le canpual cuh awknak lakah thiarfihlim aw thei dingin duhsaknak thawn himi ca hi ngan asi. Cutin sim tikah Thlarau Thianghlim thu rawn hmaisa loin mai milai tisa thinlung duhzawng in kawhhran lairelnakah thuthluknak feh dingin tisa thinlungput thawn caingvaih nak hmuahhmuah khal a tel asi. Ziangah tile tisa thinlung in Pathian duhnak theihtheinak a nei loih Pathian duhzawng tuah thei nak khal a nei lo asi.\nCasiar tu zapi duhsak mi cu ziangtik lai khalah Pathian hmin sunlawinak hrangah kawhhran lairelnakah nan tel tikah duhbik le huat bul neihnak ruangah siseh thu pakhatkhat tanbik neih ruangah siseh huatnak le mi eltai mi neihnak ruangah siseh nan thinlung hi Pathian Thlarau luah khat thei lo ding khawp in tisa khawruahnak in lo luahkhat lo hram seh. Thlarau Thianghlim uknak in duhdawtnak remdaihnak dingfelnak tongkam thawn na sim thei lo poh ahcun kawhhran thu ah na tel lo lawlaw a tha sawn. Cutin nan tel asile Pathian hrangah thiltha ka tuah sihmang kan ti lai ah Saul siangpahrang ih raithawinak pe vek ah kan cang thei. Thlarau in ziang a lo theihter duh timi thei thei nawn lo ding khawp in tisa duhnak, sinak, upat duhnak, duhlonak, huatnak le thu kenkawh mi pawlin nan thinlung sung lo luahkhat hram hlah seh. Cuticun nan tongkam ruahnak, sumpai thawh khawmnak, thuthluknak nan tuah mi poh ah, le tuahnak telnak nan neih mi hmuahhmuah Pathian hmin a sunglawi dingih nineta bikah a ling alet in ningzahnak si loin cawimawinak sawn cu nan co thei ding asi ti duhsaknak in hi thu tawite hi ngan asi. Tangdornak telloin Pathian thawn fehtlang a theih lo.\nA tlunlamih kawhhran politics a ummi ruangah zumtu pawl thinnuam lo in um khal hi satan thang pakhat asi.Zesu Khrih a ratsal lai hlanlo kawhhran mibur sungah buhtak le buhlem, meeheh le beram (tuu le me) an um kawm ringring ding asi ti khal cin ringring a tha. Satan thang pakhat cu zumtu pawl thin hnger teu, ikfiknak, thinheng ter tahratin Bawipa ah kan lungawinak siatsuah asi. Ziangthu ruang hmanah Bawipa ah na lungawinak siatsuah si dah hlah seh! Midang tuahmi ruangah Pathian in na parah thu a then dah lo, nangmai tuanvo asi lo mi parah Pathian in thu a then dah lo. Nangmah lo thlawsuah dingin siseh lo hrem dingin siseh Pathian in midang pakhat hman thu rawnmi a nei lo. Nangmah le Pathian karlak thu asi. Midang tuanvo thu ah va buaipi ding kan si fawn lo.\nPathian Thlarau in a luahkhat, a ukmi pawl thinlung sungah tangdornak, duhdawtnak, ngaidamnak, le thlarau hlo rundamnak thutak in an khat sawn asi. Anmah le anmah cu Pathian siahhlawh hminpu ding tlak ah an ruat aw lo. Pathian zangfahnak in tuanvo pek mi pawl tuansuak dingah anmah ah zianghman tling le tlakin an thei aw dah lo. An thinlung sungah anmai sualnak le mawhnak hnakin midang mawhnak le sualnak a tum sawn dah lo. Pathian Thlarau kaihhruainak hnuaiah ap aw aw in, tangdornak in lairelnak siar lo, tisa thinlung duhnak fimnak in fehpi mi kawhhran lairelnak pawl hi Pathian Thalrau hnatuan a dal sawnih kawhhran siatsuahtu sawn asi theu. Ziangtiklai khalah, kawhhran pawlkom thuthluknak tuah tinte thuthluknak tuahmi thawn pehpar in Pathian in kan lakah zo hnenah ziangvek fimnak thiambik le tuanvo a pek ih zo hmangin kan kawhhran pawlkom lakah Pathian in ziang tuah a duh timi sawn thlacamnak thawn thinlung tangdor ten khat le khat thinlung ap aw tawn in Pathian duhnak hawl asi tikah Pathian Thlarau a cangvai tikah kawhhran pawlkom awknak a harhdam dingih mangbangza Pathian kutcak a lang sawn ding asi. Milai fimnak le sumpai lennak asilo, Pathian Thlarau thilti theinak hi kan tul bik mi, Pathian lalram karhzai tertu asi sawn.\nNetabikah, milai in thiltha tiah kan ruah mi hi Pathian in “a tha” a timi daltu le siatsuahtu a rak si theu. Evi in amai hrangah “thiltha” tiah a ruahmi cu Pathian in an hrangah “a tha tuk”tiah a ruahsak mi siatsuahtu a rak si ziar asi ti cing ringring uhsi. Curuangah kawhhran pawlkom thuthluknak tuah tinte tangdornak in Pathian duhnak hawl hmaisa in thuthluknak fate ihsin a tumbik khal fimkhur ten kekar pi ringring uhsi. Cutin kawhhran zapi ten kawhhran sung le leng thu thuthluknak kan tuah mi pawl hin Pathian hmin a sunlawih asi ahcun zumtu pawl thlarau khal an dam dingih kan ram le miphun parah Pathian Thlarau alung a hmui tikah kan ram le miphun thuanthu khal damter in amai tikcu te ah amai hmin sunlawinak hrangah in cawimawi ding asi. “Bawipa in, “Hriamnam cahnak le na thazaang cahnak in si loin ka thlarau in na hlawhtling ding” ( Zech 4:6) ati.\nKhrihfa zumtu zapi ten leitlun ah satan lalram thiatbal in Pathian lalram dinsuah vivo dingin Khrih ih ralkap burpi kan si. Ralkap sungah batalian dangdang, a bur a bur in an then awk vekin kawhhran khal bur dangdang ah then thek awk hman sehla mahlemah dodal awk ding asi lo ih kan ral cu pakhat asi, a sungdah lo mi kan ralbawipa khal pakhat asi, kan thlennak ding le tumtah khal pakhat lawng asi ti cing ringring in Pathian in in retnak cio ihsin Thlarau ralthuam hruk in raltha zetin satan ram thiatbal in do cio uhsi. Nehnak thartar cu tarcia asi. Nehcia mi ral cu do a nuam, nehnak thu phuang ding lawng kan si. Nehtu nun nunpi tu lawng kan si. A do tu cu Bawipa a mah asi. Kannih cu a phuansuah awknak hmanrua men kan si sawn. Bawipai ram kaihzai sinsin hram seh.\nCangantu: Kawlram pumpi phunsang tlawngta buai “8888” lai ihsin phunsang tlawngta a bur in cozah duhlo nak lakah rak teltu, India, le USA ah Chin milesa lakah mibur pawlkom awknak sungah kum reipi tikcu rak hmang, rak pe aw tu asi. Zirnak lamah B.A. Political Science, M.P.A. Master in Public Affairs (Public Administration) le Bible lam zirnak B.Th. le M.Th. zir theh in Ph.D. in Leadership Tennesse Temple University , USA ah zir lai in milai mibur pawlkom awknak, cozah siseh cozah asilomi siseh pawlkom ruangzing, dindan, laireldan, thuthluknak tuahdan, milai bulpak mizia le mibur mizia pawl thu le milai bulpak le mibur pawlkom sungah Pathian Thlarau hnatuandan pawl kum ziangmawzat ngunzaih zetin zir le hliakhlai rero tu asi.